### 14.    Beslutning om at godkende Strategisk Energiplan 2035

**Åbent**

Sagsnr.: 326-2014-7790        J.nr.: 13.00.00           Dokumentnr.:
326-2018-40670

**Sagstype**

Beslutning.

**Resume og sagens baggrund**

[adresse] 2035 sætter de
overordnede rammer og den strategiske retning for omstillingen til et
bæredygtigt energisystem. Planen har et bosætnings-perspektiv, et
virksomhedsperspektiv og et regionalt perspektiv. Planen er blevet til i et samarbejde
med energiforsyningsselskaberne i kommunen. Strategisk Energiplan udgør sidste
brik i en samlet klima- og energiplan for Kalundborg kommune.

**Indstillinger**

Direktøren indstiller, at Strategisk Energiplan 2035 for
Kalundborg kommune godkendes.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Den strategiske energiplan (bilag 1) beskriver de
mangeartede udfordringer, men også muligheder, der ligger i omstillingen af et
energisystem baseret på fossile brændsler til et fremtidigt bæredygtigt system
med vedvarende energikilder. Kalundborg Kommune har allerede i flere år
arbejdet med den grønne omstilling i et tæt samarbejde med energiselskaber,
virksomheder, vidensinstitutioner mfl., og der er opnået vigtige resultater.
Denne indsats har bidraget til at nedbringe energiforbruget og udledningen af
drivhusgasser. Den strategiske energiplan bygger videre på dette samarbejde og
de erfaringer, der er gjort i arbejdet med at finde bæredygtige løsninger.

Den strategiske energiplan baserer sig på tekniske data og
opgørelser over energiforbruget og CO2-udledningen i Kalundborg
Kommune som geografisk område. Data er indhentet og analyseret over en årrække
i lokale, tværkommunale og regionale energiprojekter. Der er udarbejdet et
teknisk baggrundsnotat, der sammenfatter disse analyser (bilag 2).

Strategiske indsatsområder

Den strategiske energiplan har et bosætningsperspektiv, et
virksomhedsperspektiv og et regionalt perspektiv. For hvert perspektiv er der
beskrevet en række indsatsområder med tilhørende initiativer. Indsatsområderne
er her gengivet i overskrifter:

*Et godt sted at bo og leve:*

· Bedre udnyttelse af den kollektive fjernvarme

· Udfasning af naturgas

Line Kjeldsen til olielandsbyer

· Energivejledning til boligejere i det åbne land

Verner Kristensen til fritidshusejere

*Et godt sted at arbejde og drive virksomhed:*

· Udvikling af grønne forretningsmodeller

· Fjernvarme på overskudsvarme

· Udnytte og udvikle fjernkøling

· Udvidet samarbejde mellem kommune og forsyningsselskaber

· Udnyttelse af energilagringsteknologier

*Det regionale perspektiv:*

· Samarbejde og koordinering af forsyningsstruktur og investeringer

· Deltagelse i tværkommunale og regionale projekter og
partnerskaber

· Samarbejde om etablering af en sjællandsk fjernvarmering

· Samarbejde om omstilling af olie- og naturgaslandsbyer til
VE-løsninger

· Tværkommunalt samarbejde og tilvejebringelse og brug af
bioenergiressourcer i [adresse] og regionalt

· En velfungerende og bæredygtig kollektiv transport

· Fremme af alternative drivmidler

Realisering af den strategiske energiplan

Initiativerne i den strategiske energiplan kan kun føres ud
i praksis gennem forskellige former for samarbejde, hvor kommuner,
forsyningsselskaber, erhvervsliv og borgere er i tæt dialog om at igangsætte og
understøtte handlinger, der kan bidrage til den grønne omstilling. Kalundborg
Kommune har som myndighed på lokalplaner, varmeplaner, byggetilladelser mv. en
rolle, men også som projektpartner og facilitator kan kommunen medvirke aktivt.
Kalundborg Kommune har således blandt andet taget initiativ til at holde
netværksmøder, hvor forsyningsselskaber med aktiviteter i kommunen har kunnet
mødes og drøfte forskellige energitemaer. Energinetværket har bidraget med
sparring og vigtige input til indholdet af den strategiske energiplan. Et af
initiativerne i den strategiske energiplan handler om at videreføre dette energinetværk
med henblik på fortsat samarbejde og videndeling med henblik på grøn
omstilling.

Samlet klima- og energiplan er nu komplet

Den strategiske energiplan kan ses som afslutningen på et
projektforløb igangsat af Kommunalbestyrelsen i oktober 2009. Projektets formål
har været at etablere en helhedsorienteret klima- og energiplan med mål for
reduktion af udledningen af drivhusgasser og mål for klima-tilpasning på
baggrund af indledende kortlægning og analyser. Klima- og energiplanen består
af i alt fire planer/strategier med tilhørende baggrundsrapporter og analyser.
Tre af de fire delelementer er godkendt af Kommunalbestyrelsen, Strategisk
Energiplan udgør det sidste element:

1. **Klimaplan
2013-2020** **for kommunen som geografisk område.** Vedtaget af Kommunalbestyrelsen
20. marts 2013. Formålet er at reducere udledningen af CO2 og andre
drivhusgasser

2. **Klimatilpasningsplan.**
Vedtaget af Kommunalbestyrelsen 27. august 2014. Formålet med planen er, at den
skal bidrage til at sikre en målrettet indsats for at forebygge og afbøde
skadesvirkningerne af klimaforandringerne

3. **Vækst–
erhvervsudvikling og jobs**, et indsatsområde i **Udviklingsstrategi
2016-2025.** Vedtaget af Kommunalbestyrelsen 29. juni 2016. Strategien beskriver
styrkepositioner i erhvervslivet indenfor energi- og miljø tillige med
udviklingspotentialer, både i form af test og demonstration af ny teknologi og
i form af kompetenceudvikling. Strategien er Kommunalbestyrelsens bud på,
hvordan man kan understøtte udviklingen af Kalundborg kommune i en bæredygtig
retning.

4. **Strategisk
Energiplan 2035**. Forslag til strategisk energiplan fremlægges til politisk
behandling i marts 2018. Formålet med planen er at sætte de overordnede rammer
og den strategiske retning for omstillingen til et bæredygtigt energisystem.

**Økonomiske konsekvenser**

En grundforudsætning for implementering af den strategiske
energiplan er tilstrækkelige ressourcer til det opsøgende arbejde og
facilitering af dialogen med de mange aktører, der er så afgørende for at nå i
mål. Kalundborg Kommune har i dag den nødvendige viden til rådighed til at
styrke et tættere samarbejde, der er dog behov for at bringe den strategiske
energiplan ind som en del af kerneopgaven og få afsat de nødvendige ressourcer hertil.

Beslutning om tildeling af midler til de enkelte indsatser i
den strategiske energiplan skal ske på baggrund af sagsfremstillinger, der
beskriver det økonomiske grundlag for det enkelte projekt eller konkrete
initiativ.

**Bilag**

|  |  |
| --- | --- |
| Bilag 1\_Strategisk\_Energiplan\_ 2018 | 326-2018-41924 |
| Bilag 2 Strategisk Energiplan  Teknisk baggrundsnotat\_20.9\_2017 | 326-2018-41643 |